Ons land wat vasgevang is in 'n greep van misdaad. Vader neem asseblief beheer van die mense wat hulle tot moord en misdaad wend. Ons bid dat hulle hulle tot U sal bekeer.
Die werkloosheid wat tot 34,4% gestyg het. Hierdie statistiek is die begin van armoede en misdaad. Ons vertrou op U om ook aan ekonomiese leiers inspirasie en leiding te gee om 'n verskil te maak.
Die Teologiese skool (Deuroffer): Wanneer ons vir die Teologiese Skool bid, bid ons nie slegs vir finansiële versorging nie, maar dat dosente en studente steeds getrou aan U Woord sal bly.
Covid-19: "Bid gedurig" 1 Tes. 5:17. Wanneer die siekte daagliks nader aan ons beweeg, vertrou ons op U om ook op U tyd 'n einde aan die pandemie te bring.